কলকাতায় চালু হতে চলেছে দেশের প্রথম ইলেকট্রনিক ফেরি ভেসেল, উদ্বোধনে মুখ্যমন্ত্রী

কলকাতা: বাংলার হাত ধরেই দেশের প্রথম সিএনজি ইলেকট্রনিক ফেরি ভেসেল শুরু হতে চলেছে। আজ অর্থাৎ বৃহস্পতিবার উদ্বোধন হতে চলেছে এই ভেসেলের। উদ্বোধন করবেন মুখ্যমন্ত্রী মমতা বন্দ্যোপাধ্যায়। আজ অর্থাৎ বৃহস্পতিবার বিকেলবেলায় মিলিনিয়াম পার্ক থেকে এই অত্যাধুনিক ই- ভেসেলের আনুষ্ঠানিক উদ্বোধন করতে চলেছেন মাননীয়া।

প্রথমবার বাংলায় চালু হতে চলেছে বিদ্যুৎ চালিত ভেসেল। আর এই ভেসেল বানাতে রাজ্যের খরচ হয়েছে ৬ কোটি টাকা। এই ভেসেল সম্পর্কে পরিবহণ মন্ত্রী স্নেহাশিস চক্রবর্তী তিনি জানিয়েছেন, ‘ পরিবেশ দূষণ কমাতে বিশেষভাবে সাহায্য করবে বিদ্যুৎ চালিত এই ভেসেল। যার জেরে যাত্রীরা যেমন আরও বেশি সুরক্ষিত হবেন, ঠিক তেমনভাবেই বেশি স্বাচ্ছন্দ্য অনুভব করবেন যাত্রায়’।

আরও পড়ুন: তিরুপতি মন্দিরে হুড়োহুড়ি, পায়ে চাপা পড়ে মৃত ৬

এই লঞ্চ তৈরি করা হয়েছে গার্ডেনরিচ শিপ বিল্ডার্সের পক্ষ থেকে। এসি এবং নন এসি দুটো বিভাগই থাকছে ই – ভেসেলটিতে। এসি বিভাগের ৩০ জন যাত্রী এবং নন এসি বিভাগের ৬২ জন যাত্রী যাত্রা করতে পারবেন ভেসেলটিতে। ভেসেলটি চলবে মিলেনিয়াম পার্ক থেকে বেলুড়মঠ হয়ে দক্ষিণেশ্বর পর্যন্ত।

এই মুহূর্তে রাজ্যে রয়েছে ৩৭ টি ডিজেল চালিত লঞ্চ। পরিবহণ দফতরের তরফ থেকে জানানও হয়েছে, আগামী তিন আইন ডিজেল চালিত লঞ্চ কমিয়ে বিদ্যুৎ চালিত ভেসেল বৃদ্ধির পরিকল্পনা রয়েছে রাজ্যে সরকারের। এর ফলে পরিবেশ দূষণও কম হবে বলে মনে করা হচ্ছে।

দেখুন অন্য খবর